Diari Oficial de la Generalitat Valenciana


Sumari del DOGV 3891, del 04-12-2000 (2000/9787)

Informació pública del pla parcial de millora i de la proposta de programa d'actuació integrada del sector T-2 del Pla General d'Ordenació Urbana de Xàtiva.
------------------------------------------------------------------------------------------------------------------------------------------------------------

### Dades del document

Número de DOGV
:   3891

Data del DOGV
:   04-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9787


Organisme emissor
:   Ajuntament de Xàtiva

Tipus de document
:   Anunci

Informació pública del pla parcial de millora i de la proposta de programa d'actuació integrada del sector T-2 del Pla General d'Ordenació Urbana de Xàtiva. [2000/S9787]
  
En virtut de la resolució adoptada per l'alcalde president de la corporació número 783, de data 14 de novembre de 2000, a la vista de la documentació presentada per la mercantil Espacio, Comercio y Ocio, SL, per a la modificació del pla general que constitueix un nou sector denominat T-2, classificat com sòl urbanitzable ús terciari, terrenys qualificats com a no urbanitzable comú, instrumentada per una proposta de programa d'actuació integrada, que comprén una alternativa tècnica i un avantprojecte d'urbanització de l'única unitat d'execució, discontinua, delimitada en l'ordenació detallada, amb els continguts expressats en l'article 29.4 de la Llei 6/1994, i per un pla parcial de millora del Pla General d'Ordenació Urbana que preveu un apartat d'ordenació estructural, i un altre en el qual es determina l'ordenació detallada dels terrenys, es va acordar sotmetre a exposició pública la documentació següent:
  
Se sotmet a exposició pública el pla parcial de millora durant un mes i s'exhibirà la documentació completa la qual podrà consultar-se en aquest ajuntament al Departament d'Urbanisme, simultàniament es tramitarà la proposta de programa d'actuació integrada, i se sotmetrà a informació pública, i l'avantprojecte d'urbanització, mitjançant la publicació d'un anunci en un diari d'informació general editat a la Comunitat i simultàniament en el Diari Oficial de la Generalitat Valenciana, durant el qual es podran formular al·legacions, i també es podrà consultar en aquest ajuntament les actuacions que es deriven de la referida documentació i presentar, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
El període d'exposició al públic d'una primera iniciativa de programa s'efectuarà per un període de 20 dies, si algú haguera iniciat una segona exposició d'una altra en competència amb aquella, procedirà la pròrroga de terminis regulada en l'article 46.4 per 20 dies addicionals, comptadors des de la publicació de l'edicte en el Diari Oficial de la Generalitat Valenciana.
  
Les proposicions juridicoeconòmiques es presentaran durant els cinc dies hàbils següents al venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques se celebrarà en l'ajuntament en la següent data hàbil a la conclusió del termini per a presentar-les.
  
Atés el que estableix l'article 46.3-4 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el canvi o substitució de determinacions en els plans o programes exigeix complir aquest procediment legal previst per a la seua aprovació, que s'exposarà al públic durant un mes, i exhibirà la seua documentació completa, si bé quan es tramiten junt amb els programes seran aplicables les referides regles, però sols respecte de l'adjudicació.